กฎกระทรวงกำหนดหลักเกณฑ์ วิธีการและเงื่อนไข และอัตราค่าใช้จ่ายในการวิเคราะห์ตรวจสอบตัวอย่างดินเป็นการเฉพาะราย พ.ศ. 2555
ประกาศวันที่ 2012-02-15

content: กฎกระทรวง กำหนดหลักเกณฑ์ วิธีการและเงื่อนไข และอัตราค่าใช้จ่าย ในการวิเคราะห์ตรวจสอบตัวอย่างดินเป็นการเฉพาะราย พ.ศ. ๒๕๕๕
content: อาศัยอำนาจตามความในมาตรา ๒๐ วรรคสอง และมาตรา ๒๕ แห่งพระราชบัญญัติพัฒนาที่ดิน พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “การวิเคราะห์ตรวจสอบตัวอย่างดิน” หมายความว่า การนำวิชาการทางวิทยาศาสตร์มาใช้ในการปฏิบัติงาน ร่วมกับการใช้เครื่องมือ เครื่องใช้และอุปกรณ์ทางวิทยาศาสตร์ เพื่อให้ได้มาซึ่งผลงานการตรวจวิเคราะห์ที่ปรากฏเป็นตัวเลขและรายละเอียดข้อมูลของดิน ที่สามารถจะนำไปใช้ให้เกิดประโยชน์ “เกษตรกร”
sectionNo: 1
content: หมายความว่า บุคคลธรรมดาซึ่งประกอบอาชีพเกษตรกรรมเป็นหลัก
sectionNo: 2
content: ข้อ ๒ ผู้ใดประสงค์จะให้กรมพัฒนาที่ดินวิเคราะห์ตรวจสอบตัวอย่างดินเป็นการเฉพาะราย ให้ยื่นคำขอตามแบบที่คณะกรรมการกำหนด ณ กรมพัฒนาที่ดิน สำนักงานพัฒนาที่ดินเขตหรือสถานีพัฒนาที่ดินท้องที่ซึ่งที่ดินนั้นตั้งอยู่ พร้อมด้วยเอกสารและหลักฐานตามที่ระบุไว้ในแบบคำขอตามที่คณะกรรมการกำหนด
sectionNo: 2
content: รวมทั้งตัวอย่างดินที่จะให้ทำการวิเคราะห์ตรวจสอบด้วย
sectionNo: 3
content: ข้อ ๓ เมื่อได้รับคำขอแล้ว ให้เจ้าหน้าที่ตรวจสอบคำขอ เอกสารและหลักฐาน รวมทั้งตัวอย่างดินว่ามีความถูกต้องครบถ้วนหรือไม่ ในกรณีที่ไม่ถูกต้องครบถ้วน ให้เจ้าหน้าที่แจ้งให้ผู้ยื่นคำขอแก้ไขเพิ่มเติมคำขอหรือจัดส่งเอกสารหรือหลักฐานหรือตัวอย่างดินให้ถูกต้องครบถ้วนภายในระยะเวลาที่กำหนด
sectionNo: 3
content: ในกรณีที่ผู้ยื่นคำขอไม่แก้ไขเพิ่มเติมคำขอ หรือไม่จัดส่งเอกสารและหลักฐาน หรือตัวอย่างดินให้ถูกต้องครบถ้วนภายในระยะเวลาตามวรรคหนึ่ง ให้ถือว่าผู้ยื่นคำขอทิ้งคำขอ และให้จำหน่ายเรื่องออกจากสารบบ ในกรณีที่คำขอ เอกสารและหลักฐาน รวมทั้งตัวอย่างดินมีความถูกต้องครบถ้วนแล้วให้ดำเนินการ ดังต่อไปนี้ (๑)
sectionNo: 3
content: กรณีเป็นคำขอที่ยื่น ณ กรมพัฒนาที่ดิน ให้เจ้าหน้าที่แจ้งเป็นหนังสือให้ผู้ยื่นคำขอทราบภายในสามวันทำการ ว่าจะสามารถดำเนินการตามคำขอได้หรือไม่ เว้นแต่เป็นคำขอที่มีการส่งตัวอย่างดินทางพัสดุไปรษณีย์ ให้แจ้งเป็นหนังสือภายในสิบวันทำการ นับแต่วันที่ได้รับตัวอย่างดินและรับเรื่องลงทะเบียน (๒)
sectionNo: 3
content: กรณีเป็นคำขอที่ยื่น ณ สำนักงานพัฒนาที่ดินเขตหรือสถานีพัฒนาที่ดินท้องที่ซึ่งที่ดินนั้นตั้งอยู่ให้เจ้าหน้าที่แจ้งเป็นหนังสือให้ผู้ยื่นคำขอทราบภายในสิบวันทำการ ว่าจะสามารถดำเนินการตามคำขอได้หรือไม่
sectionNo: 4
content: ข้อ ๔ ให้ดำเนินการวิเคราะห์ตรวจสอบตัวอย่างดินให้แล้วเสร็จภายในหกสิบวันทำการ นับแต่วันที่ได้แจ้งให้ผู้ยื่นคำขอทราบตามข้อ ๓ วรรคสาม และผู้ยื่นคำขอได้ชำระค่าใช้จ่าย ถ้าหากมีครบถ้วนแล้ว เว้นแต่เป็นการวิเคราะห์ตรวจสอบตัวอย่างดินด้านแร่
sectionNo: 4
content: และด้านจุลสัณฐานดินให้ดำเนินการให้แล้วเสร็จภายในหนึ่งร้อยยี่สิบวันทำการ
sectionNo: 5
content: ข้อ ๕ ในระหว่างการดำเนินการตามคำขอ ถ้าปรากฏว่าการวิเคราะห์ตรวจสอบตัวอย่างดินไม่สามารถกระทำให้แล้วเสร็จได้ทั้งหมดหรือแต่บางส่วน ให้แจ้งเป็นหนังสือระบุเหตุขัดข้องให้ผู้ยื่นคำขอทราบ
sectionNo: 6
content: ข้อ ๖ เมื่อการวิเคราะห์ตรวจสอบตัวอย่างดินเสร็จสิ้น ให้แจ้งผลการวิเคราะห์ตรวจสอบตัวอย่างดินเป็นหนังสือให้ผู้ยื่นคำขอทราบดังนี้ (๑) กรณีเป็นคำขอตามข้อ ๓ วรรคสาม (๑) ให้แจ้งภายในสามวันทำการ นับแต่วันที่การวิเคราะห์ตรวจสอบเสร็จสิ้น (๒) กรณีเป็นคำขอตามข้อ ๓ วรรคสาม (๒) ให้แจ้งภายในสิบวันทำการ
sectionNo: 6
content: นับแต่วันที่การวิเคราะห์ตรวจสอบเสร็จสิ้น
sectionNo: 7
content: ข้อ ๗ อัตราค่าใช้จ่ายในการวิเคราะห์ตรวจสอบตัวอย่างดิน ให้เป็นไปตามบัญชี ๑ ท้ายกฎกระทรวงนี้
sectionNo: 8
content: ข้อ ๘ ในกรณีที่เกษตรกรยื่นคำขอวิเคราะห์ตรวจสอบตัวอย่างดินตามรายการในบัญชี ๒ ท้ายกฎกระทรวงนี้ ไม่ต้องเสียค่าใช้จ่าย
sectionNo: 9
content: ข้อ ๙ ในกรณีส่วนราชการหรือหน่วยงานอื่นของรัฐยื่นคำขอวิเคราะห์ตรวจสอบตัวอย่างดินเพื่อประโยชน์แก่ทางราชการ ให้เสียค่าใช้จ่ายในอัตราร้อยละห้าสิบ ของอัตราค่าใช้จ่ายตามบัญชี ๑ ท้ายกฎกระทรวงนี้ การยื่นคำขอตามวรรคหนึ่ง หากเป็นไปเพื่อนำผลการวิเคราะห์ตรวจสอบไปใช้ประโยชน์ในโครงการพิเศษตามนโยบายของรัฐบาล
sectionNo: 9
content: หรือในโครงการอันเนื่องมาจากพระราชดำริหรือมีการจัดซื้อสารเคมีหรือวัสดุวิทยาศาสตร์เพื่อใช้ในการวิเคราะห์ตรวจสอบตัวอย่างดินให้แก่กรมพัฒนาที่ดินไม่ต้องเสียค่าใช้จ่าย
content: ให้ไว้ ณ วันที่ ๑๓ มกราคม พ.ศ. ๒๕๕๕ พรศักดิ์ เจริญประเสริฐ รัฐมนตรีช่วยว่าการกระทรวงเกษตรและสหกรณ์ ปฏิบัติราชการแทน รัฐมนตรีว่าการกระทรวงเกษตรและสหกรณ์
content: [เอกสารแนบท้าย] ๑. บัญชี ๑ อัตราค่าใช้จ่ายในการวิเคราะห์ตรวจสอบตัวอย่างดินเป็นการเฉพาะราย ๒. บัญชี ๒ การวิเคราะห์ตรวจสอบตัวอย่างดินของเกษตรกร (ดูข้อมูลจากภาพกฎหมาย)
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๐ วรรคสอง แห่งพระราชบัญญัติพัฒนาที่ดิน พ.ศ. ๒๕๕๑ บัญญัติให้ผู้ใดประสงค์จะให้กรมพัฒนาที่ดินดำเนินการวิเคราะห์ตรวจสอบตัวอย่างดินเป็นการเฉพาะราย เพื่อการเกษตรกรรมของเกษตรกร ให้เป็นไปตามหลักเกณฑ์ วิธีการและเงื่อนไข
content: และอัตราค่าใช้จ่ายตามที่กำหนดในกฎกระทรวง จึงจำเป็นต้องออกกฎกระทรวงนี้